UPUTE ZA SPRJEČAVANJE I SUZBIJANJE EPIDEMIJE COVID-19 - RODITELJI/SKRBNICI I UČENICI

**Rad u školi** u sadašnjim epidemiološkim uvjetima, uz poštovanje ovih uputa, **smatra se jednako sigurnim za djecu/učenike i zaposlenike kao i rad od kuće**, odnosno ostanak kod kuće kada nisu na snazi mjere potpunog zatvaranja.

U skladu s preporukama, ovim Vas putem želimo upoznati s načinima i protokolima postupanja prilikom dolaska i odlaska u školu, ponašanja za vrijeme te prije i nakon nastave.

***Roditelji/skrbnici***

* ne dolaze u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19
* obavezno djetetu izmjeriti i bilježiti tjelesnu temperaturu prije odlaska u školu
* ne dovode dijete/učenika u ustanovu ukoliko:
  + ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje)
  + ima izrečenu mjeru samoizolacije
  + imaju saznanja da je zaraženo s COVID-19.
* informacije o učeniku/individualni razgovori s razrednikom, stručnim suradnicima odvijat će se putem telefona ili maila (kontakti dostupni na stranici škole), a osobno uz prethodnu najavu i dogovor oko termina
* roditeljski će se sastanci u pravilu odvijati online, osim u iznimnim situacijama o kojima ćete biti pravovremeno obaviješteni
* na ulazu u školu dezinficirati ruke, obuću, nositi zaštitnu masku te izmjeriti temperaturu

***Učenici***

* pred školom izbjegavati grupiranja
* svi učenici na nastavu dolaze u istom terminu prema rasporedu
* svi su učenici dužni ući u školu sa zaštitnim maskama, a po dolasku će biti upoznati s njihovom primjenom tijekom dana (tko i u kojim situacijama)
* održavati razmak
* po ulasku u školu dezinficirati ruke i obuću
* tijekom boravka u školi najmanje dva puta oprati ruke tekućom vodom i sapunom, a svakako nakon korištenja toaleta i prije konzumiranja hrane
* u toaletu mogu biti maksimalno dvije osobe, jedna u predprostoru, druga u kabini, izbjegavajući međusobni kontakt i bez zadržavanja, ostali čekaju izvan prostora toaleta
* ne dijeliti osobne stvari s drugima
* ne uzimati tuđu hranu i ne piti iz tuđih bočica, ne dijeliti smoki, čips i dr. grickalice
* sve su učionice označene oznakom razreda te se nastava za sve predmete odvija u istoj učionici, izuzev nastave tjelesne kulture te nastave informatike
* tijekom odmora, nije dopušteno napuštati učionicu osim uz dopuštenje predmetnog ili razrednog učitelja
* organizirana prodaja užine održavat će se nakon prvog sata
* ukoliko je moguće, u jednoj klupi sjedi samo jedan učenik; tijekom nastave ne mijenjati mjesta
* ukoliko vremenski uvjeti dopuštaju, držati barem jedan prozor otvorenim ili što češće otvarati i provjetravati prostoriju, a obavezno u vremenu između nastavnih sati